**Obrtnička škola za osobne usluge**

**Zagreb, Savska c. 23**

**U P U T E**

**ZA IZRADBU I OBRANU ZAVRŠNOG RADA**

 **U ŠKOLSKOJ GODINI 2012. / 2013.**

(Zakon o odgoju i obrazovanju u osnovnoj i srednjoj školi – čl. 82. ; NN broj 87/08.

 i

Pravilnik o izradbi i obrani završnog rada; NN broj 118/09.)

TROGODIŠNJA ZANIMANJA

**IZRADBA I OBRANA ZAVRŠNOG RADA**

**ZAVRŠNI RAD**

Završni rad učenikov je uradak čijom se izradbom i obranom provjeravaju, vrjednuju i ocjenjuju učenikove strukovne kompetencije sukladno kvalifikaciji koju stječe.

Obrani može pristupiti učenik:

* koji je uspješno završio zadnju obrazovnu godinu programa
* čiju je Izradbu mentor prihvatio i za nju predložio pozitivnu ocjenu

**ROKOVI I TEME ZA ZAVRŠNI RAD**

Teme za završni rad predlažu nastavnici struke – nositelji tema na stručnom vijeću za sva zanimanja i programe i predaju ih ravnatelju/ci škole.

Teme donosi ravnatelj za sve rokove u tekućoj školskoj godini na prijedlog stručnih vijeća.

Broj ponuđenih tema mora biti najmanje za 50% veći od minimalno potrebnoga broja.

Pri predlaganju tema za završni rad mogu se uzeti u obzir i prijedlozi učenika ako su u skladu s ciljevima i zadaćama nastavnog programa prema kojem se učenik

obrazovao.

Učenici teme za završni rad biraju do 31. listopada tekuće školske godine.

**ZAVRŠNI RAD SASTOJI SE OD:**

1. **IZRADBE ZAVRŠNOG RADA**
2. **OBRANE ZAVRŠNOG RADA**
3. **IZRADBA ZAVRŠNOG RADA**

Učenik obavlja Izradbu pod stručnim vodstvom nastavnika struke – mentora, tijekom zadnje nastavne godine obrazovnoga programa. Učenik je dužan pisani dio Izradbe, koju je prihvatio mentor, predati u urudžbeni zapisnik ustanove najkasnije do 21. svibnja tekuće školske godine.

Izradba se sastoji od uratka koji može biti: projekt, pokus s elaboratom, **praktični rad s elaboratom,** složeniji ispitni zadatak ili drugi slični uradak usklađen s nastavnim programom.

Izradbom učenika umjetničkoga programa može se smatrati i priprema za javni nastup pod stručnim vodstvom mentora.

Izradbom se može smatrati uradak kojim je učenik sudjelovao na izložbi inovatorskih

radova u zemlji ili inozemstvu tijekom svoga srednjeg obrazovanja i uradak kojim je učenik osvojio prvo, drugo ili treće mjesto na državnome natjecanju iz strukovnih, predmeta, područja ili programa.

1. **OBRANA ZAVRŠNOG RADA**

Učenik prezentira završni rad u obliku obrane ili javnoga nastupa pred povjerenstvom za obranu završnoga rada.

Izrada i obrana završnog rada, ovisno o području rada i zanimanja, traje najviše do 40 sati, a rad se izrađuje u praktikumima i radionicama škole.

**ZAVRŠNI RAD PROVODI PROSUDBENI ODBOR I POVJERENSTVA**

**PROSUDBENI ODBOR -**  čine ravnatelj koji je ujedno i predsjednik Prosudbenog odbora, te predsjednici i članovi svih Povjerenstava.

Prosudbeni odbor obavlja sljedeće poslove:

* utvrđuje popis učenika za Obranu
* određuje zadaće i način rada Povjerenstava te zaprima i pohranjuje pisane dijelove završnih radova;
* osigurava prostorije za provođenje Obrane;
* nadzire provođenje i osigurava pravilnosti postupka provedbe Obrane;
* informira učenike o postupku provođenja Obrane;
* pravovremeno dostavlja rezultate Obrane učenicima ;
* vodi brigu u ustanovi o provedbi prilagođenoga postupka Obrana za učenike s teškoćama u razvoju;
* utvrđuje konačnu ocjenu Izradbe, konačnu ocjenu Obrane te opći uspjeh iz izradbe i obrane završnoga rada za svakoga učenika na prijedlog Povjerenstava na temelju Poslovnika o radu školskoga prosudbenog odbora i povjerenstava za obranu završnoga rada kojega donosi upravno tijelo ustanove.

**POVJERENSTVO** - čine predsjednik ( mentor ) te dva ili četiri člana iz redova nastavnika od kojih jedan vodi zapisnik. Mentor učenika je obavezno član ( i predsjednik) povjerenstva.

Povjerenstvo utvrđuje prijedlog:

* ocjene Izradbe na prijedlog mentora određenoga učenika
* ocjene Obrane
* ocjene općeg uspjeha iz izradbe i obrane završnoga rada

**OCJENA ZAVRŠNOG RADA**

Izradba, Obrana te opći uspjeh iz izradbe i obrane završnoga rada ocjenjuju se ocjenama:

odličan (5), vrlo dobar (4), dobar (3), dovoljan (2) i nedovoljan (1).

Učenik koji je iz Izradbe ocijenjen ocjenom nedovoljan (1) ne može pristupiti Obrani, već se upućuje na ponovnu Izradbu s izmijenjenom temom.

Učenik koji je iz Izradbe ocijenjen prolaznom ocjenom, a iz Obrane ocjenom nedovoljan (1) na sljedećem će roku ponavljati Obranu bez ponavljanja Izradbe.

Ne ocjenjuje se učenik koji je prijavio Obranu, ali joj nije pristupio.

Učenik je s uspjehom izradio i obranio završni rad kada je i iz Izradbe i iz Obrane ocijenjen prolaznom ocjenom.

**Opći uspjeh iz izradbe i obrane završnoga rada aritmetička je sredina ocjena Izradbe i Obrane.**

**I.IZRADBA ZAVRŠNOG RADA**

**1. IZBOR TEMA**

**1.1. PLAN RADA**

* učenik je dužan najmanje tjedan dana prije izrade završnog rada izraditi ***Plan rada*** koji sadrži:
* Priprema sredstava za rad uz primjenu mjera zaštite na radu
* Odabir potrebnog materijala ( s mogućim recepturama)
* Redoslijed i dinamika pojedinih etapa rada
* Potrebna stručna literatura

**2. ELABORAT (prema SMJERNICAMA ZA IZRADBU ZAVRŠNOG RADA)**

**2.1. PRAKTIČNI RAD**

***II. OBRANA ZAVRŠNOG RADA***

Pred Povjerenstvima za programe zanimanja: FRIZER, PEDIKER, FOTOGRAF i KOZMETIČAR

Sastav povjerenstava: 1. MENTOR (nastavnik struke), - predsjednik

 2. SUSTRUČNJAK - član

 3. SUSTRUČNJAK ( p. n. ) - član

 4. SUSTRUČNJAK ( p. n. ) - član

 5. ZAPISNIČAR - član

**UPUTE ZA OBLIKOVANJE  STRANICA, TEKSTA I  ODLOMAKA**

**POSTAVLJANJE  MARGINA STRANICA:**

* gornju, donju i desnu marginu postaviti na 2,5 cm, a lijevu na 3 cm (zbog uveza)
* za zaglavlje ostaviti 0,5 cm

 **UMETANJE BROJEVA STRANICA:**

* brojevi stranica završnog rada umeću se automatski u gornji desni ugao zaglavlja
* naslovna stranica i sadržaj nemaju broj, a s numeriranjem se započinje od *Uvoda* (str. br.1)

 **PRIJELAZ NA NOVU STRANICU:**

* svako poglavlje treba započeti pisati na novu stranicu (koristiti *prijelom stranice*)
* svaki sljedeći podnaslov ne treba pisati na novu stranicu

**VELIČINA SLOVA I VRSTA PISMA:**

* standardna veličina slova za cijeli tekst je 12 (naslovi cjelina 14), a izuzetak je naslovnica koju treba pisati kako je prikazano u prilogu.
* vrsta pisma (font) treba biti  Arial ili Times New Roman, a mora se primjenjivati na cijeli tekst završnog rada
* stil fonta (**podebljano**, *kurziv* i podcrtano) se ne primjenjuje na cijeli tekst već samo na pojedine riječi ili dijelove rečenica koje se želi posebno istaknuti. Ne treba ga koristiti prečesto jer će rad izgledati neuredno.

 **PORAVNANJE I PRORED:**

* tekst treba obostrano poravnati (naslovi se naknadno oblikuju), a standardni prored za završni rad je 1,5 redak
* naslove poglavlja treba poravnati s lijevim rubom, pisati ih velikim slovima i podebljati ih

 **SLIKE, CRTEŽI, TABLICE, GRAFIKONI:**

* između teksta se mogu umetnuti slike, crteži, tablice i grafikoni
* svakoj slici, crtežu, tablici, grafikonu potrebno je dodati redni broj i naziv . Broj i naslov tablice stavlja se iznad tablice, dok se broj i naslov slike stavlja ispod slike.
* svaka vrsta ilustracije tvori poseban skup – tablice 1,2,3 … , slike 1,2,3 …; dijagram 1,2,3 …
* ilustracija i naziv ilustracije se centriraju
* po jedan red razmaka stavlja se prije ilustracije i poslije naziva

**OZNAČAVANJE LITERATURE :**

* izvore literature označiti brojevima na kraju teksta završnog rada
* u  tekstu se poziva samo na broj izvora , npr. [ 4 ]

 ***JOŠ NEKI KORISNI SAVJETI  KOJIH SE TREBA PRIDRŽAVATI PRI PISANJU ELABORATA:***

* + riječi se odvajaju samo jednim razmakom
	+ interpunkcijski znakovi (. , ? ! : ; ) se pišu zajedno s riječju iza koje slijede, nakon toga obvezno slijedi jedan razmak
	+ navodnici i zagrade pišu se zajedno s riječju ispred i iza koje se nalaze
	+ crtica se piše zajedno s riječima između kojih stoji ako se radi o složenici (npr. elektroničar-mehaničar), a odvojeno ako se koristi u neku drugu svrhu
* rečenicu nikada ne valja započinjati brojkom
* tekst treba pisati u odlomcima (odlomak je dio teksta koji se zaključuje tipkom <Enter> )
	+ početak odlomka mora biti uvučen --> tipka <Tab> ili može biti razmaknut od prethodnog odlomka za 6 pt
	+ prijelaz u novi red bez prijelaza u novi odlomak obavlja se istovremenim pritiskom tipki *Shift* i *Enter*
	+ naslovnica ne smije sadržavati slike
	+ najviše 30 redaka po stranici
	+ uvez završnog rada – minimalno spiralni
	+ završni rad može, ali i ne mora sadržavati ZAHVALU koja se uvrštava na početku ili kraju rada
	+ broj stranica: (najmanje) 12 – 20 (najviše) čistog teksta, bez priloga
	+ numeriranje stranica: preliminarne stranice (naslovnica i sadržaj) se ne numeriraju. Stranica s *uvodom* se numerira brojem 1 i numeracija ide do završno sa zaključkom, a nakon toga se stranice ne numeriraju.
	+ logo škole – samo na naslovnoj stranici

**KOPIRANJE I PREDAJA**

Završni rad se predaje u mekom ili spiralnom uvezu, a učenik ga izrađuje u dva primjerka. Jedan primjerak daje mentoru (nakon usmene obrane se čuva u dosjeu učenika), a drugi zadržava za sebe.

Sama obrana završnog rada traje do 30 minuta, uz pisani rad može sadržavati i prezentaciju u programu Power Point, koju snimljenu na CD učenik ostavlja mentoru nakon obrane.

Učenik prijavljuje Obranu završnog rada školi prijavnicom

* + do 30. studenog 2012. – za zimski rok
	+ do 2. travnja 2013. – za ljetni rok
	+ do 10. srpnja 2013. – za jesenski rok

**S T R U K T U R A   I   D I J E L O V I**

**Z A V R Š N O G  R A D A**

Struktura Završnog rada predstavlja logično raspoređivanje tema u manje cjeline (glave, poglavlja, dijelove ) ovisno o opsegu rada.

**DIJELOVI ZAVRŠNOG RADA SU:**

1.     naslovna stranica

2.     tekst zadatka

3.     sadržaj

4.     uvod

5.    glavni dio / razrada teme

 – teorijski opis i objašnjenje zadane teme

6.     zaključak

7.     literatura (bibliografija)

8.     prilozi

9.     dodatci (evidencijski list za konzultacije)

**NASLOVNA STRANICA:**

* sadrži osnovne podatke (o školi, naslovu završnog rada, mentoru, učeniku, mjestu i godini)
* mora biti odgovarajuće oblikovana kako je prikazano u [prilogu](#_Prilog) i nikadse ne numerira
* naslov upućuje na temu rada i mora biti što precizniji i kraći

**TEKST ZADATKA:**

* zadaje mentor, a potvrđuje ga povjerenstvo za određeno zanimanje
* stavlja se neposredno nakon naslovne stranice, ne numerira se
* ovdje se nalaze detaljni podaci o učeniku, mentoru i povjerenstvu, naziv i opis zadatka, datum zadavanja zadatka i datum predaje pisanog rada te predviđeni datum obrane (sukladno godišnjem planu i programu rada škole)

**SADRŽAJ:**

* čine naslovi i podnaslovi rada, njime se čitatelju prezentira struktura rada i hijerarhijski odnos pojedinih dijelova rada pa omogućuje provjeru logičnosti izlaganja
* stavlja se na početku, ne numerira se

**UVOD:**

* **prvi kontakt čitatelja s tekstom, upućuje i definira problem rada koji će se istraživati**
* ovdje je potrebno:

a)       istaknuti o čemu će se u radu pisati

b)       naznačiti plan i organizaciju izradbe rada, npr. od koliko se dijelova rad sastoji, koje vrste informacija sadrži ( tekstualne, grafičke  i sl. ), donosi kratki opis metoda koje su korištene za izradu rada

c)       izraziti vlastiti stav prema temi i iznijeti razlog za izbor određene teme

* uvod je prva stranica na kojoj se može naći numeracija stranice
* obuhvaća 1/10 rada, tj. 1-2 stranice teksta

**RAZRADA TEME:**

* **glavni dio rada u kojem se temeljito i dokumentirano razvija tema**
* u ovom dijelu se temeljito i dokumentirano obrazlažu i pojašnjavaju opći i teorijski temeljni principi rada, elementi, materijali za izradu dijelova, tehničke karakteristike i pojašnjenja zadane teme
* opisuju se metode, postupci i operacije pri izradi zadatka
* opisuju se eventualni problemi pri izradi zadatka i obrazlažu eventualna odstupanja pri izradi zadatka u odnosu na plan rada
* dokumentacijski materijali (sheme, presjeci, dijagrami, crteži, proračuni, tablice i dr.)
* najopsežniji dio rada (12- 20 stranica)
* svaki se rad sastoji od više poglavlja koja se dijele u potpoglavlja i odjeljke

 **ZAKLJUČAK:**

* **završni dio rada u koji se ne unose novi podaci i materijali**
* ukratko treba prikazati najvažnije rezultate i spoznaje do kojih se došlo u radu
* poželjno je iznijeti stav o istraženom problemu, te istaknuti vlastita mišljenja i prijedloge
* bilo bi dobro ukazati na eventualne nepodudarnosti teorije i prakse
* obično zauzima 1 stranicu završnog rada

**BIBLIOGRAFIJA:**

* **popis korištene literature,** tj. popis koji sadrži abecednim slijedom prezimena autora, nazive svih dokumenata i izvora (knjiga, časopisa, e-građe...).
* slijedi  nakon zaključka a prije eventualnih priloga i dodataka
* izvori podataka se nižu abecednim redom prema prezimenu autora
* ne postoji li autor ili urednik, nizanje se vrši prema prvoj riječi iz naslova
* izvori se označavaju arapskim brojevima
* postoji nekoliko prihvaćenih i s pravopisom usklađenih načina citiranja literature i različitih izvora informacija. Predlažem jedan često korišten i jednostavan način usklađen s prijedlogom koje je priredio Odsjek za informacijske znanosti Filozofskog fakulteta u Zagrebu.

KNJIGE

1. ***AKO JE KNJIGA DJELO JEDNOG AUTORA:***

Prezime, inicijal(i) imena autora. Naslov: podnaslov. Podatak o izdanju. Mjesto izdavanja: Nakladnik, godina izdavanja.

Andreis T. Fizika 3: optika, Zagreb: Profil, 2003.

 Raos J. Tehnologija frizerstva 2 - Tehnike šišanja: Zagreb, Školska knjiga, 2009.

1. ***AKO JE KNJIGA DJELO DO TRI AUTORA:***

***(navode sva imena)***

Nikolić, G. Hiti, I. Tehnike spajanja: Zagreb: Tipex, 1998.

1. ***AKO JE KNJIGA DJELO VIŠE OD TRI AUTORA:***

***(navodi se samo prvi navedeni i naznači da postoje i drugi)***

Pine, S. i dr. Organska kemija. Zagreb: Školska knjiga, 1986.

1. ***ENCIKLOPEDIJE***

Opća enciklopedija, sv.4. Zagreb: Jugoslavenski leksikografski zavod, 1973.

Tehnički leksikon, A – Ž. Zagreb: Leksikografski zavod Miroslav Krleža, 2007.

ČLANAK U ČASOPISU

Prezime, inicijal(i) imena autora. Naslov članka : podnaslov. // Naslov časopisa, oznaka godišta, broj časopisa, stranica.

Tušar, B. Priroda i društvo : 1. dio. // EGE, 2011., br. 2, str. 124 – 127.

INTERNETSKE JEDINICE

Ime(na) autora (ako jesu poznata). Naslov dokumenta. Datum nastanka (ako se razlikuje od datuma pristupa izvoru). Adresa zajedno sa potpunom stazom pristupa direktoriju na kojem se nalazi dokument. (Datum pristupa)

Bruckman, Amy. Approaches to managing deviant behavior in virtual communities. Apr. 1994. ftp://ftp.media.mit.edu/pub/asb/paper/deviance-chi94.txt. (04.12.1994.)

* **NAPOMENA:** metoda *copy-paste* s interneta u Word ne smatra se izradom završnog rada, a to znači da se podatci mogu preuzeti s interneta, ali to ne smije biti *copy-paste* cijelih stranica

**PRILOZI:**

* stavljaju se na kraj rada nakon zaključka
* ovdje se stavljaju crteži, slike, tablice, grafikoni i sl. koji zauzimaju cijelu stranicu
* numeriraju se na vrhu stranice (*Prilog 1, Prilog 2 ...*) i takvi se vode u SADRŽAJU
* stranice na kojima se nalaze prilozi se ne numeriraju
* kada je potrebno povezati tekst rada s *prilogom* u tekstu se stavi npr. (Prilog br. 1)

## Prilog

****

**OBRTNIČKA ŠKOLA ZA OSOBNE USLUGE**

**ZAGREB**

( Arial, podebljano 16, sredina )

**ELABORAT ZAVRŠNOG RADA**

(Arial, podebljano 28, sredina )

**NAZIV ZAVRŠNOG RADA**

(Arial, podebljano 20, sredina )

**Mentor:                                                      Učenik:**

( ime i prezime mentora, titula )                        ( ime i prezime učenika )

 ( Arial, podebljano 14 )

**Zagreb, svibanj 2012.**

**(**Arial, podebljano 14, sredina )

 **Obrtnička škola za osobne usluge**

 **Prosudbeni odbor za završni rad**

Učenik:( ime i prezime učenika)

Razred:( upisati razred)

Školska godina: (upisati školsku godinu u kojoj je učenik završio završni razred )

Obrazovni program:( upisati osobne usluge (za frizere, pedikere i kozmetičare) ili ostale usluge( za fotografe))

Zanimanje:( upisati zanimanje učenika)

( sve upisati **Arial 12, podebljano** )

Naziv zadatka: ( upisati naziv zadatka )

                             ( upisati **VELIKIM TISKANIM SLOVIMA , Arial 12, podebljano)**

Opis zadatka: ( detaljizirati zadatak, precizno napisati što zadatak mora obuhvatiti)

                                ( upisati tekst  Arial 12 )

Primjer sadržaja:

**SADRŽAJ**

 strana

1. Uvod………………………………………………………..…1
2. Naslov prvog poglavlja……………………………………...4
	1. Podnaslov……………………………………………...6
	2. Drugi podnaslov……………………………………….7
3. Naslov drugog poglavlja………………………………………
	1. Podnaslov………………………………………………
	2. Drugi podnaslov…………………………………………

 4. Naslov…………………………………………………………

 5. Zaključak………………………………………………………

 6. Literatura………………………………………………………

 7. Prilozi………………………………………………..

Obrtnička škola za osobne usluge

Zagreb, Savska c. 23

**PLAN IZRADBE ZAVRŠNOG RADA**

**Učenik je dužan najmanje tjedan dana prije izrade Završnog rada izraditi Plan rada I predati jedan primjerak stručnom učitelju/ici.**

Ime i prezime učenika: ­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razred: \_\_\_\_\_\_\_\_\_\_

Školska godina: \_\_\_\_\_\_\_\_\_\_\_\_\_

Program – zanimanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mentor: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv završnog rada : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tema praktičnog (izbornog) dijela završnog rada:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **1. NAZIV IZBORNE TEME ZA IZRADBU ZAVRŠNOG RADA( PRAKTIČNI DIO)** |
|  |
| **2.PRIPREMA SREDSTAVA ZA RAD, PRIMJENA MJERA ZAŠTITA NA RADU** |
|  |
| **3. ODABIR POTREBNOG MATERIJALA ( MOGUĆE RECEPTURE )** |
|  |
| **4. REDOSLIJED I DINAMIKA POJEDINIH ETAPA RADA** |
|  |
| **5. LITERATURA** |
|  |

Obrtnička škola za osobne usluge

Zagreb,Savska c. 23

**EVIDENCIJSKI LIST IZRADE ZAVRŠNOG RADA**

Ime i prezime učenika: ­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razred: \_\_\_\_\_\_\_\_\_\_

Školska godina: \_\_\_\_\_\_\_\_\_\_\_\_\_

Program – zanimanje: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mentor: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naziv završnog rada : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
|   **DATUMI KONZULTACIJA** | **SADRŽAJ RADA** | **POTPIS MENTORA** |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |
|   |   |   |

 Datum predaje Završnog rada: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_